alexandrainst/scandi-wiki huggingface dataset:
Advisory Committee on Antarctic Names

Advisory Committee on Antarctic Names (ACAN eller US-ACAN) er ein rådgjevande komite under United States Board on Geographic Names som er ansvarleg for å anbefale namn på geografiske objekt i Antarktis. USA anerkjenner ikkje territorialkrav i Antarktis, så ACAN tildeler geografiske namn på heile kontinentet – i samråd med andre nasjonale nomenklaturorgan der det høver seg slik. 

ACAN har publisert retningslinjer for namngjeving, basert på rekkfølgje på innkomne søknader, om det er eigna, og i kva grad bruk alt har blitt etablert.

Sjå òg 
Stadnamn i Antarktis

Kjelder
Denne artikkelen bygger på «Advisory Committee on Antarctic Names» frå ,  den 19. oktober 2012. 
 oppgav desse kjeldene:

 
United States Geological Survey
Abbott Island

Abbott Island er ei øy som ligg 1,5 km vest for Davis Island i sørlege delen av Bouquet Bay, utanfor nordaustsida av Brabant Island i Antarktiske Arkipel. Ho vart grovt kartlagd av Den franske antarktisekspedisjonen under Jean-Baptiste Charcot, 1903–05, og fotografert av Hunting Aerosurveys Ltd i 1956–57, og kartlagd frå desse bileta i 1959. Ho vart namngjeven av United Kingdom Antarctic Place-Names Committee (UK-APC) etter Maude Abbott, ein kanadisk ekspert på medfødde hjartesjukdommar.

Sjå òg 
 Composite Antarctic Gazetteer
 Antarktiske og subantarktiske øyar
 Scientific Committee on Antarctic Research
 kravområde i Antarktis

Kjelder
Denne artikkelen bygger på «Abbott Island» frå ,  den 19. oktober 2012. 
 oppgav desse kjeldene:

Bakgrunnsstoff 

Øyar i Antarktiske Arkipel
Île Anvers

Île Anvers, Anvers Island, Antwerp Island, Antwerpen Island eller Isla Amberes er ei høg, fjellendt øy i Antarktiske Arkipel. Ho er 61 km lang og den største øya i øygruppa og ligg sørvest for Brabant Island, sørvest i gruppa.  Île Anvers vart oppdaga av John Biscoe i 1832 og namngjeven i 1898 av Belgica-ekspedisjonen under Adrien de Gerlache etter provinsen Antwerpen i Belgia.

Palmer Station 
Palmer Station på Île Anvers iligg ved  og er den einaste amerikanske stasjonen i Antarktis som ligg nord for Den antarktiske polarsirkelen. Han stod ferdig i 1968. Kring 50 personar kan opphalde seg på Palmer Station samstundes. Stasjonen er kalla opp etter Nathaniel B. Palmer, som truleg var ein av dei første tre personane som såg Antarktis. Det ligg eit vitskapleg laboratorium, samt ein kai.

Den tidlegare stasjonen til British Antarctic Survey 
På Île Anvers bygde og opererte British Antarctic Survey ein stasjon (Base N) for å drive landmåling og studere geologi. Stasjonen til British Antarctic Survey bestod av ei hytte og var busett frå 27. februar 1955 til 10. januar 1958. I 1958 vart stasjonen lag ned sidan arbeidet var fullført. Hytta på stasjonen vart lånt bort til amerikanske styresmakter den 2. juli 1963, som vart omgjort til eit biologisk laboratorium i januar 1965 som dei amerikanske forskarane frå Palmer Station nytta. Stasjonen til British Antarctic Survey var open for å ta i mot flytrafikk frå 1969 til 1971, men vart øydelagd av brann den 28. desember 1971, medan det vart renovert av British Antarctic Survey. Skrotet vart fjerna av medlemmar av US Antarctic Program i 1990/1991, og berre betongfundamentet står att i dag. 

Ein skiveg var i bruk frå 1969 til 1973. Flyoperasjonane vart overførte til Adelaide (Station T) i 1973 då skivegen ikkje vart vedlikehalde. Skivegen var stundom i bruk fram til november 1993.

Grunnstøyting 
Den 11. februar 1972 gjekk MS «Explorer» på grunn nær La Plaza Point i Antarktis. Ho vart taua til Buenos Aires i Argentina og så til Kristiansand i Noreg for reparasjonar.

Sjå òg 
 Composite Antarctic Gazetteer
 Antarktiske øyar sør for 60 °S
 SCAR
 kravområde i Antarktis

Kjelder 
Denne artikkelen bygger på «Anvers Island» frå ,  den 19. oktober 2012. 
 oppgav desse kjeldene:

Bakgrunnsstoff 
 Île Anvers Station N — History British Antarctic Survey

Øyar i Antarktiske Arkipel
Verneområde i Antarktis
Alpha Island

Alpha Island eller Isla Huidobro er ei lita øy som ligg mellom Epsilon Island og Delta Island i Melchior Islands i Antarktiske Arkipel. Ho vart kartlagd av Discovery Investigations i 1927 og  kalla opp etter den første bokstaven i det greske alfabetet, i samsvar med namn på andre øyar i gruppa. Øya vart kartlagd av argentinske ekspedisjonar i 1942, 1943 og 1948.

Sjå òg 
 Composite Antarctic Gazetteer
 Antarktiske øyar sør for 60 °S
 Scientific Committee on Antarctic Research
 kravområde i Antarktis

Kjelder
Denne artikkelen bygger på «Alpha Island» frå ,  den 19. oktober 2012. 
 oppgav desse kjeldene: 
 
 

Øyar i Antarktiske Arkipel
Amsler Island

Amsler Island ligg utanfor kysten av Den antarktiske halvøya. Ho er kalla opp etter den amerikanske marinbiologen Charles (Chuck) og  Margaret (Maggie) Amsler i University of Alabama at Birmingham. Øya er ei trekanta klipperik granittøy som er kring 2 km lang og 1 km brei. Ein trudde tidlegare ho var ein del av den større øya Île Anvers fordi området mellom øyane er dekt av Marr Ice Piedmont. Rask tilbaketrekking på grunn av global oppvarming synte at det var ei eiga øy i 2004. USA Board on Geographic Names valde dette namnet i 2007 for å ære dei tre tiåra Amsler-familien forska i Île Anvers-området. Amsler Island var den opphavlege staden den amerikanske forskingsbasen Palmer Station låg frå 1965 fram til den noverande stasjonen vart bygt 800 meter lenger unan i 1968.

Sjå òg 
 Composite Antarctic Gazetteer
 Antarktiske øyar sør for 60 °S
 SCAR 
 kravområde i Antarktis

Kjelder

Denne artikkelen bygger på «Amsler Island» frå ,  den 19. oktober 2012. 
 oppgav desse kjeldene:

Bakgrunnsstoff
 press release on island 
 newspaper article on island 
  

Øyar i Antarktiske Arkipel
Beaumont Skerries

Beaumont Skerries er to småøyar og fleire skjer som ligg 1 nautiske mil aust for Joubin Islands, utanfor sørvestkysten av Île Anvers. Dei vart namngjevne av Advisory Committee on Antarctic Names etter Malcolm J. Beaumont, ein elektrikar på RV «Hero» på den første reisa hennar til Antarktis.

Kjelder 

Øyar i Antarktiske Arkipel
Beta Island

Beta Island er ei lita øy som ligg like nord for Kappa Island og like sørvest for Alpha Island i Melchior Islands i Antarktiske Arkipel. Namnet kjem frå den andre bokstaven i det greske alfabetet, truleg gjeve av mannskapet under Discovery Investigations som grovt kartla øya i 1927. Øya vart òg kartlagd av argentinske ekspedisjonar i 1942, 1943 og 1948.

Sjå òg 
 Antarktiske og subantarktiske øyar

Kjelder
Denne artikkelen bygger på «Beta Island» frå ,  den 19. oktober 2012. 
 oppgav desse kjeldene: 
 
 

Øyar i Antarktiske Arkipel
Jenny Skavlan

Jenny Ebbing Skavlan () er ein norsk modell, skodespelar, programleiar og forfattar.
 
Ho vart fyrst kjend gjennom ein reklamefilm for Pizza Grandiosa i 2007, og ho har seinare hatt roller i norske filmar som Fatso, Død snø og Tomme Tønner. Hausten 2008 deltok ho i Skal vi danse på TV 2. I 2012 debuterte ho som forfattar med boka SY OM.

Biografi
Skavlan vakste opp på Frogner og Bygdøy i Oslo, som dotter av legen Jørgen Skavlan, medan mor hennar er kostymedesignar og tekstilkunstnar. Ho er niese til Fredrik Skavlan og trulova med Thomas Gullestad.

Skavlan gjekk på Fagerborg videregående skole, der ho hadde ein av hovudrollane i den tradisjonsrike Fagerborgrevyen to år på rad.

Eurovision

Melodi Grand Prix 2013
Hausten 2012 vart det kjend at ho vil vere programleiar for Melodi Grand Prix 2013, saman med Erik Solbakken.

Kjelder
Denne artikkelen bygger på «Jenny Skavlan» frå ,  den 19. oktober 2012.

Fotnotar

Norske modellar
Norske programleiarar
Norske skodespelarar
Norske forfattarar
Melodi Grand Prix-programleiarar
Melodi Grand Prix 2013
Norske Skal vi danse-deltakarar
Melodi Grand Prix 2014
Paperlate

«Paperlate» er ein song av det britiske rockebandet Genesis. Songen vart først gjeven ut på EPen 3 X 3 i 1982. EPen nådde 10. plass på albumlista i Storbritannia i 1982. Suksessen til EPen førte til at bandet fekk spele på Top of the Pops. I Amerika vart «Paperlate» gjeven ut som ein vanleg singel med «You Might Recall» som B-side. Han var òg med på den amerikanske versjonen av albumet Three Sides Live i lag med resten av songane frå 3 X 3.

Historie
Tittelen kom frå ein linje i Genesis-songen «Dancing with the Moonlit Knight» frå 1973 («Paper late, cried a voice in the crowd»), som Genesis øvde på under ein lydsjekk, noko som førte til starten på denne songen. «Paperlate» er ein av to songar av Genesis med blåserekkja frå Earth, Wind & Fire. Den andre er «No Reply At All frå Abacab. Collins har ofte nytta blåserekkja for sine soloprosjekt, mellom andre soloalbumet Face Value. Det vart laga ein musikkvideo for singelen som nytta opptak frå Top of the Pops.

Kjelder
Denne artikkelen bygger på «Paperlate» frå ,  den 19. oktober 2012. 
 oppgav desse kjeldene:

Songar frå 1982
Singlar frå 1982
Genesis-songar
Songar skrivne av Tony Banks
Songar skrivne av Phil Collins
Songar skrivne av Mike Rutherford
Statoil Fuel & Retail Norge

Statoil Fuel & Retail Norge AS er eit heleigd dotterselskap av Statoil Fuel & Retail ASA som opererer verksemda i Noreg. Morselskapet blei oppretta i 2010 ved at nedstraumsverksemda i Statoil ASA blei splitta ut som eit børsnotert selskap. Verksemda i Noreg inkluderer distribusjon og sal av drivstoff gjennom eit nettverk av bensinstasjonar som nyttar Statoil varemerke. Statoil Fuel & Retail Norge sel òg andre typar energiprodukt og leverer drivstoff til industri, landbruk, luftfart og dessutan til skipsfart i Noreg gjennom eit nett av kystanlegg.

Statoil Norge AS var eit heleigd dotterselskap av Statoil frå 1987 til 2010, opphavleg operert under namnet Norsk Olje med marknadsføring under varemerket Norol. Selskapet tok namnet Statoil Norge frå 1991. I perioden 1999 til 2010 hadde eit anna selskap, Statoil Detaljhandel, ansvar for bensinstasjondrifta i Noreg. Derfor opererte Statoil Norge utan bensinstasjondrifta i denne perioden. 

Statoil Detaljhandel var eit anna dotterselskap av Statoil ASA med ansvar for bensinstasjondrifta i heile Skandinavia. I perioden fram til 2004 var eigarskapen delt 50-50 mellom Statoil og ICA.

Kjelder 
 Om Statoil Fuel & Retail Norge AS på statoil.no , henta 19. oktober 2012

Oljeselskap
3X3

3X3 er ein EP av rockebandet Genesis. Han kom ut i  1982 med tre songar som vart spelte inn under innspelinga av Abacab. Singelen frå EP-en, «Paperlate», nådde 10. plass på den britiske singellista og 32. plassen i USA. 

Alle songane på EP-en vart spelte inn under innspelinga av albumet Abacab. For songen «Paperlate», nytta Collins blåserekkja til bandet Earth, Wind & Fire. Collins har ofte nytta gruppa for andre prosjekt, som sine eigne soloalbum. 

3X3 vart aldri gjeve ut på CD, men songane kom ut på verdsutgåva av Three Sides Live. I tillegg vart to av songane, «Paperlate» og «You Might Recall», gjeven ut i plateboksen Genesis Archive 2: 1976-1992 (2000). «Me and Virgil» kom ikkje med i boksen, truleg fordi bandet ikkje likte songen så godt, men han vart sidan gjeven ut på bonus-CD-en som følgde boksen Genesis 1976-1982.

Innhald
Alle songar av Tony Banks, Phil Collins og Mike Rutherford.

Side A
 «Paperlate»  – 3:20
 «You Might Recall»  – 5:30

Side B
 «Me and Virgil»  – 6:18

Medverkande
 Tony Banks – klaverinstrument
 Phil Collins – trommer, perkusjon, vokal
 Mike Rutherford – gitar, bass

Andre medverkande
 Hugh Padgham – lydteknikar

Kjelder

EP-ar frå 1982
Genesis-album
Statoil Fuel & Retail

Statoil Fuel & Retail ASA er eit selskap med hovudkontor i Oslo som distribuerer og sel petroleumsprodukt i Skandinavia og Aust-Europa. Det er ått av Alimentation Couche-Tard, operert frå Canada. Selskapet blei oppretta i 2010 ved at all nedstraumsverksemd i Statoil ASA blei splitta ut som eit børsnotert selskap med rett til å nytte varemerket Statoil.

I 2010 disponerte selskapet 2 300 utsalsstader for drivstoff i Skandinavia, Polen, Baltikum og i Russland så vel som at dei opererte monalege leveransar av smøreprodukt og drivstoff til skipsfart og til luftfart. Selskapet blei notert på Oslo Børs den 22. oktober 2010. I Noreg blir drifta ivaretatt gjennom dotterselskapet Statoil Fuel & Retail Norge.

Historie 
Selskapet har røter frå distribusjonsselskap i Danmark, Noreg og Sverige som Statoil kjøpte opp mellom 1979 og 1987 til nedstraumsverksemda si. 

I 1985 blei bensinstasjonkjeda Esso i Sverige kjøpt opp. Kjeda hadde opphav tilbake til 1896 i Sverige. Likeins blei distribusjonsselskapet til Esso i Danmark kjøpt opp i 1986. I Noreg kjøpte Statoil delar av selskapet Norsk Olje a.s i 1979, og åtte heile selskapet frå 1987. Statoil marknadsførte og selde drivstoff frå ca. 900 bensinstasjonar i Noreg under namnet Norol i perioden 1979 til 1991. Verksemda i Noreg var organisert som eit dotterselskap, frå 1991 under namnet Statoil Norge.

Ut over 1990-talet etablerte Statoil distribusjons- og salsverksemd for petroleumsprodukt i Aust-Europa. Det skjedde i alle Dei baltiske statane, i Polen frå 1992 og i Murmansk frå 1993. 

Tidlegare hadde Statoil dotterselskap for bensinstasjonskjeder i Irland og Tyskland, men desse blei selt før 2010.

Frå 19. juni 2012 eig Alimentation Couche-Tard meir enn 80 % av Statoil Fuel & Retail etter gjennomføring av eit oppkjøp som verdsette selskapet til 15,9 milliardar kroner.

Kjelder 

Oljeselskap
Skipingar i 2010
Three Sides Live

Three Sides Live er det tredje konsertalbumet til det britiske rockebandet Genesis, utgjeve i 1982.

Historie
Tittelen på albumet kom frå den originale utgåva det tre av sidene var konsertopptak frå turneen til bandet i 1981-1982, medan den fjerde sida var studioopptak, mellom anna dei tre songarn frå den britiske EPen 3 X 3 og B-sider frå innspelinga av Duke. Studiosida vert derimot ikkje lenger gjeve ut som ein del av albumet. 

Då albumet kom ut nådde det andreplassen i Storbritannia og tiandeplassen i USA. I Noreg nådde albumet ein 14. plass. 

Albumet har flest songar frå Duke og Abacab.

Innhald

 Den nordamerikanske utgåva og somme europeiske utgåve hadde opphaveg side fire som «Paperlate», «You Might Recall», «Me and Virgil», «Evidence of Autumn» og «Open Door».

Video

Three Sides Live vart òg gjeven ut som ein konsertfilm frå Abacab-turneen. Filmen var regissert av Stuart Orme.

Konsertopptaka vart hovudsakleg filma i Nassau Coliseum, med intervju innimellom songane og klipp av gruppa på reise i lag med mannskapet og familiane deira. 

Han vart først gjeven ut på Betamax og VHS i 1982, sidan på laserdisc i oktober 1991, og DVD i november 2009 som ein del av The Movie Box.

Innhald
 «Behind the Lines»
 «Duchess»
 «Misunderstanding»
 «Dodo/Lurker»
 «Abacab»
 «No Reply At All»
 «Who Dunnit?»
 «In the Cage (Medley – Cinema Show – Slippermen)
 «Afterglow»
 «Me and Sarah Jane» (filma i Savoy)
 «Man on the Corner» (filma i Savoy)
 «Turn It On Again»
Berre DVD-utgåva:
 «Behind the Lines»
 «Duchess»
 «Me & Sarah Jane»
 «Man on the Corner»
 «One for the Vine»
 «Fountain of Salmacis»
 «Follow You, Follow Me»

Medverkande
Phil Collins – solovokal, trommer, perkusjon
Tony Banks – klaverinstrument, korvokalist
Mike Rutherford – bass, gitar, korvokalist

Andre medverkande
Daryl Stuermer – gitar, bass
Chester Thompson – trommer, perkusjon

It/Watcher of the Skies:
Tony Banks – klaverinstrument
Phil Collins – vokal, trommer
Steve Hackett – gitar
Mike Rutherford – bass, gitar

Andre medverkande
Bill Bruford – trommer

Kjelder
Denne artikkelen bygger på «Three Sides Live» frå ,  den 19. oktober 2012. 
 oppgav desse kjeldene:

Doble konsertalbum
Genesis-album
konsertalbum frå 1982
Atlantic Records-album
Virgin Records-album
Charisma Records-album
Vertigo Records-album
Mama av Genesis

«Mama» er ein song av det britiske rockebandet Genesis frå 1983 på albumet Genesis. Songen vart gjeven ut som den første singelen frå albumet. Han er kjend for den grove trommemaskinen i starten av songen, komponert av Mike Rutherford, som fører til minimalistiske synthesizerlinjer og etter kvart stemma til Phil Collins. Songen er den mest suksessrike singelen til bandet i Storbritannia med ein fjerdeplass på UK Singles Chart. Songen nådde òg Topp 10 i Sveits, Austerrike, Noreg, Irland og Nederland. Han var mindre populær I USA, der han berre nådde 73. plass på Billboard Hot 100. Ei nyutgjeving av singelen i 1992 nådde så vidt Topp 40 i Tyskland.

På siste verset vert det nytta ekte trommer, men det vert nytta «gated reverb»-effekt på lyden.

Tema
Songen omhandlar ein ung mann som lengtar etter ei spesifikk prostituert jente. På DVDen The Genesis Songbook seier produsenten Hugh Padgham at inspirasjonen til latteren til Collins på songen kom frå rap-pioneren Grandmaster Flash-songen «The Message».

Musikkvideo
Musikkvideoen for songen følgjer i stor grad teksten og syner Collins som syng til ei mystisk kvinne, medan Banks og Rutherford spelar i bakgrunnen.

Versjonar
Det finst minst fire versjonar av studioopptaket av «Mama»: fullversjonen (7:28, på 12"-singelen og seinare CD-singelen), ein noko forkorta versjon (6:48, på sjølve albumet), ein forkorta versjon (6:03), gjeve ut som 7" singel og på samlealbum Turn It on Again - Best of '81-'83) og ein mykje kortare versjon (5:18, gjeve ut som 7" og 12" singel). Eit øvingsopptak frå 1983 som vert kall a«work in progress», finst på plateboksen Genesis Archive 2: 1976-1992. Dette synte korleis Genesis prøvde ut nye songar. Bandet spelte medan Phil Colins prøver å synge det han kom på. 

Songen vart framført på alle turneane til Gensis etter 1983. 

Eit konsertopptak finst på The Way We Walk, Volume One: The Shorts og Live Over Europe 2007, og på DVDane Genesis Live at Wembley Stadium og When in Rome 2007.

Salslister

Andre versjonar
«Mama» vart spelt inn av bandet Magellan i 1996 for eit hyllestalbum til Genesis. Songen vart òg spelt av det franske extreme metal-bandet Carnival in Coal i 1999, det brasilianske power metal-band Angra i 2002 og det finske heavy metal-bandet Tarot i 2003.

I popkulturen
 Illusjonisten David Copperfield nytta songen på scenen under «Cocoon»-illusjonen sin. 

 Songen vart nytta i ein episode av Magnum, P.I. («Death and Taxes» - sesong 7), i 1980-åra med Tom Selleck. 

Songen var med i videospelet Grand Theft Auto IV på radiostasjonen Liberty Rock Radio 97.8.

Medverkande
Tony Banks – klaverinstrument, trommemaskin
Mike Rutherford – gitar, bass
Phil Collins – trommer, perkusjon, vokal

Kjelder
Denne artikkelen bygger på «Mama (Genesis song)» frå ,  den 19. oktober 2012. 
 oppgav desse kjeldene:

Bakgrunnsstoff
 

Songar frå 1983
Singlar frå 1983
Genesis-songar
Rockeballadar
Balladar frå 1980-åra
Songar om prostitusjon
Songar skrivne av Tony Banks
Songar skrivne av Phil Collins
Songar skrivne av Mike Rutherford
Songar produserte av Hugh Padgham
Atlantic Records-singlar
Moss Dagblad

Moss Dagblad var ei avis som kom ut i Moss i Østfold. Avisa kom ut første gong den 10. februar 1912 som Moss Socialdemokrat. Avisa skifta i 1923 namn til Folkets Blad og etter partisamlinga i Arbeiderpartiet i 1927 til Moss og omegns Arbeiderblad. I 1940 vart avisa stansa av Nasjonal Samling. I oktober 1945 vart namnet endra til Moss Arbeiderblad. I 1957 endra avisa på nytt namn til Moss og Follo Blad etter ein avisfusjon. Namnet Moss Daglad vart tatt i bruk i 1960.

Avisa var i 2009 den nest største avisa i Mosseområdet, og ho dekte hovudsakleg saker frå Moss kommune. Tidlegare var avisa knytt til Arbeiderpartiet, men var før den vart lagt ned partipolitisk uavhengig. Avisa kom ut tre gongar i veka. Ansvarleg redaktør då avisa gjekk inn var Morten Øby.

A-pressen bestemte 24. mars 2009 at avisa skulle leggast ned, og siste utgåve kom den 30. mars 2009.

Opplagstal

Referansar
Denne artikkelen bygger på «Moss Dagblad» frå ,  den 28. oktober 2012.

Bakgrunnsstoff
 Moss Dagblad
 Moss dagblad si nedlegging 

Tidlegare aviser i Østfold
Næringsliv i Moss
Historie i Moss
Skipingar i 1912
Nedleggingar i 2009
A-pressen
Pyroksen

Pyroksen er eit kjemisk ueinsarta mineral. Dei to vanlegaste pyroksentypane er diopsid og enstatitt. Pyroksen kan skiljast frå liknande mineral på den særeigne måten mineralet spaltar på. Mineralet har kjemisk svakare bindingar i to retningar. Steinprøvane har derfor alltid spalteplan som står om lag 90 grader (vinkelrett) på kvarandre. 

Pyroksen er stabilt i ei rekke geologiske miljø (stabilt med variert trykk og temperatur). Det finst til vanleg i magmatiske og metamorfe bergartar danna  ved høg temperatur. Havbotnsbergartane gabbro (djupbergart) og basalt (dagbergart) inneheld typisk ein del pyroksen. Pyroksen er etter feltspat truleg det vanlegaste mineralet i jordskorpa. 

Pyroksen har til no ikkje vore brukt til mange praktiske føremål, men kan vere ein mogeleg slaggdannar i jarnindustrien grunna evna til å takle høge temperaturar. Olivin og dolomitt  vert som oftast brukt til dette føremålet.

Viktige mineral
 Enstatitt Mg2Si2O6
 Bronzitt/hypersthen (Mg,Fe)2Si2O6
 Ferrosilitt Fe2Si2O6

Klinopyroksen (monokline)

 Klinoenstatitt Mg2Si2O6
 Klinoferrosilitt Fe2Si2O6
 Pigeonitt (Mg,Fe,Ca)2Si2O6

 Diopsid CaMg Si2O6
 Hedenbergitt CaFe Si2O6
 Johannsenitt CaMn Si2O6

 Augitt (Ca,Mg,Fe,Al)2(Si, Al)2O6
 Omfacitt (Ca,Na)(Mg,Fe,Al)(Si, Al)2O6

 Spodumen LiAl Si2O6
 Jadeitt NaAl Si2O6
 Ægirin NaFe Si2O6
 Kosmoklor NaCr Si2O6

Kjelder 
Denne artikkelen bygger på «Pyroksen» frå ,  den 19. oktober 2012.

Bakgrunnsstoff
Mineralgalleri

Inosilikat
Bielecki Island

Bielecki Island er ei øy 0,5 nautiske mil nord for Trundy Island i vestleg del Joubin Islands. Ho vart namngjeven av Advisory Committee on Antarctic Names etter Johannes N. Bielecki, ein assisterande teknikar på RV «Hero» på den første antarktisreisa hennar til Palmer Station i 1968.

Sjå òg 
 Antarktiske og subantarktiske øyar

Kjelder 

Øyar i Antarktiske Arkipel
Bills Island

Bills Island er ei øy som ligg like nordaust for Goudier Island ved hamna Port Lockroy i Antarktiske Arkipel. Ho vart oppdaga og kartlagd av Den franske antarktisekspedisjonen, 1903–05, under Jean-Baptiste Charcot. Namnet finst på eit kart basert på ei kartlegging Discovery Investigations frå 1927, men kan kome frå eit tidlegare namgjeving.

Sjå òg 
 Antarktiske og subantarktiske øyar

Kjelder
Denne artikkelen bygger på «Bills Island» frå ,  den 20. oktober 2012. 
 oppgav desse kjeldene:

 

Øyar i Antarktiske Arkipel
Bob Island

Bob Island er ei klipperik øy som er 1 nautiske mil lang og 145 meter høg. Ho ligg 4 nautiske mil søraust for Cape Errera på Wiencke Island i Antarktiske Arkipel. Ei øy i dette området vart kartlagd og fotografert av Belgica-ekspedisjonen (BelgAE) under Gerlache i 1898. Ho vart opphavleg kalla «Ile Famine», men i rapportane etter ekspedisjonen var over vart ho kalla «Ile Bob». I ei landmåling av området i 1955 av Falkland Islands Dependencies Survey (FIDS) gjekk dei i land på øya. Sjølv om posisjon og storleiken er noko forskjellige frå det BelgAE rapporterte. FIDS rekna derimot med at det var denne øya BelgAE fotograferte.

Sjå òg 
 Antarktiske og subantarktiske øyar

Kjelder 

Øyar i Antarktiske Arkipel
Brabant Island

Brabant Island er den nest største øya i Antarktiske Arkipel i Britisk Antarktis, som ligg mellom Île Anvers og Île Liège. Brabant Island er 53 km lang og det høgaste punktet er Mount Parry med ei høgd på 2520 meter over havet. Øya vart namngjeven av Belgica-ekspedisjonen (1897-1899) under Adrien de Gerlache, som namngav ho etter den tidlegare provinsen Brabant i Belgia.

Sjå òg 
 Composite Antarctic Gazetteer
 Antarktiske og subantarktiske øyar
 Antarktiske øyar sør for 60 °S
 SCAR
 kravområde i Antarktis

Kjelder

Bakgrunnsstoff 
 Kart over området 
 U.S. Geological Survey, Atlas of Antarctic Research 

Øyar i Antarktiske Arkipel
Breaker Island

Breaker Island er ei lita klipperik øy utanfor Antarktis som ligg like sørvest for Norsel Point, utanfor sørvestkysten av Île Anvers i Antarktiske Arkipel. Ho vart kartlagd av Falkland Islands Dependencies Survey (FIDS) i 1955. Ho fekk dette namnet av UK Antarctic Place-Names Committee (UK-APC) fordi øya skapar brenning når sjøen er grov.

Sjå òg 
 Composite Antarctic Gazetteer
 Antarktiske og subantarktiske øyar
 Antarktiske øyar sør for 60 °S
 SCAR
 kravområde i Antarktis 

Øyar i Antarktiske Arkipel